OpenLLM-France/wikimedia huggingface dataset:
# To Please a Lady

To Please a Lady és una pel·lícula estatunidenca dirigida per Clarence Brown, estrenada el 1950.

## Argument

Una periodista endurida per l'ofici decideix ensorrar un pilot de cotxes que jutja sense escrúpols. S'acaben enamorant. Mike Brannan (Clark Gable) és un arrogant corredor de cotxes que desperta l'odi o l'admiració del públic. La seva mala reputació se la va guanyar després de ser acusat de provocar un accident fatal durant una carrera. Decidida a comprovar què hi ha de cert en tot això, la dura columnista Regina Forbes (Barbara Stanwyck) tracta d'entrevistar-ho, però ell es nega.
1950 pel·lícula romàntica produïda i dirigida per Clarence Brown i protagonitzada per Clark Gable i Barbara Stanwyck. Les escenes de la carrera van ser rodades a l'Indianapolis Motor Speedway.

## Rebuda

Segons les dades de la MGM la pel·lícula va guanyar 2.061.000 dòlars als EUA i el Canadà i 861.000 a la resta del món, resultant un benefici de 47.000 dòlars.

## Repartiment

* Clark Gable: Mike Brannan
* Barbara Stanwyck: Regina Forbes
* Adolphe Menjou: Gregg
* Will Geer: Jack Mackay
* Roland Winters: Dwight Barrington
* William C. McGaw: Joie Chitwood
* Lela Bliss: Secretària de Regina
* Emory Parnell: M. Wendall
* Frank Jenks: Agent de Premsa
* Helen Spring: Janie
* Bill Hickman: Jugador de Mike
* Lew Smith: Jugador de Mike
* Ted Husing: Ell mateix

## Al voltant de la pel·lícula

* Una Barbara Stanwyck en un paper bastant típic, i un Clark Gable molt més jove però seductor malgrat tot. Les seqüències de carrera són eficaces i ben fetes, però la història d'amor no convenç. L'escena d'antologia en la qual Gable bufeteja Stanwyck no passaria actualment.

## Referències

* 1 2 «L'Eddie Mannix Ledger». Margaret Herrick Biblioteca, Centre d'Estudi de Fotografia [Los Angeles].
* ↑ «Top d'ingressos de 1950». Variety, 03-01-1951, pàg. 58.
# Kamenná Poruba (Žilina)

* No s'ha de confondre amb Kamenná Poruba (Prešov).
Kamenná Poruba és un poble i municipi d'Eslovàquia que es troba a la regió de Žilina, al centre-nord del país.

## Història

La primera menció escrita de la vila es remunta al 1365.
# Ròmul Bosch

«Ròmul Bosch» té aquests significats:

## Biografies

* Ròmul Bosch i Catarineu, (Barcelona, 1894? - 1936) va ser un empresari català del sector tèxtil del cotó i un gran aficionat al col·leccionisme
* Ròmul Bosch i Alsina, (Calella, 1852 – Barcelona, 1923) fou un metge, polític i empresari català.
# Francesc Esteve Montégut

François-Étienne Montégut (Illa, 21 de novembre de 1758 - Constança, Alemanya, 3 d'octubre de 1827) fou un polític nord-català. És descrit en un informe de la policia de 1822 com un pagès sense instrucció. Per tant, sembla en el seu origen un partidari de la Revolució Francesa, i fou elegit diputat a la Convenció Nacional el 3 de setembre de 1792, el quart dels cinc diputats de la Catalunya del Nord amb 58 sobre 112 votants.
Durant el procés de Lluís XVI en gener de 1793, va votar a favor de la mort del rei.
El 21 de vendimiari de l'any IV, fou elegit diputat pels Pirineus Orientals al Consell dels Cinc-Cents, amb 59 vots sobre 101 votants. Va abandonar aquesta assemblea l'any VI i no va ocupar cap càrrec públic des d'aleshores.

## Mandats

* 3 de setembre de 1792 - 25 de setembre de 1795: Diputat a la Convenció Nacional
* 14 d'octubre de 1795 - 1 d'abril de 1798: Diputat al Consell dels Cinc-Cents

## Referències

* 1 2 Capeille, Jean. Dictionnaire de biographies roussillonnaises, 1914.
* ↑ Cárdenas, Fabricio. 66 petites histoires du Pays Catalan. Perpignan: Ultima Necat, 2014. ISBN 978-2-36771-006-8. OCLC 893847466.
* 1 2 Fiche de Etienne, François, Sébastien Montegut sur le site de l'Assemblée nationale

## Bibliografia

* Capeille, Jean. Dictionnaire de biographies roussillonnaises, 1914.
* Adolphe Robert. Dictionnaire des parlementaires français... : depuis le 1$^{er}$ mai 1789 jusqu'au 1$^{er}$ mai 1889... / publ. sous la dir. de MM. Adolphe Robert, Edgar Bourloton et Gaston Cougny (en francès). 5 vol.. Edgar Bourloton, 1889-1891.
# Can Vila-seca

Can Vila-seca és una obra amb elements gòtics i renaixentistes de Sant Bartomeu del Grau (Osona) inclosa a l'Inventari del Patrimoni Arquitectònic de Catalunya.

## Descripció

Gran casa coberta amb teulada a dues vessants, amb cantoneres de pedra treballada.
A la façana principal hi ha un gran portal dovellat, damunt un finestral amb carots i motius renaixentistes molt erosionats. A la banda dreta i esquerra també hi ha finestres de pedra treballada.
Davant la casa hi ha una lliça amb un petit pati interior. També s'hi troben unes quadres i un graner.
A la part posterior de la casa hi ha un cos afegit amb dues arcades rebaixades fetes amb totxana.

## Història

La conservació de part de la documentació d'aquest mas ens permet la seva citació.
La primera data es remunta a l'any 1199, en la donació que efectuen Bernat de Vilaseca y Laureta Sua a Mir Bernat i Ramón, germà seu.
Al llarg de l'edat mitjana la trobem sovint documentada, en una venda feta l'any 1476, en uns capítols del 6 d'agost de 1679, el 30 de gener de 1748, el rector capbreuer major de la Seu de Vic firmà àpoca amb cessió de drets a favor de Josep Vilaseca, hereu del mas Vilaseca.

## Referències

* 1 2 3 4 5 6 7 «Can Vila-seca». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 27 gener 2018].
# The Marine

The Marine és una saga que de moment té 6 pel·lícules. Totes les pel·lícules ha sigut produïdes per WWE Studios i han sigut protagonitzades per lluitadors de la WWE. A la primera John Cena qui la va protagonitza, a la segona Ted Di Biase i a les tres següents per The Miz. El context de totes les pel·lícules és la guerra entre el marines dels Estats Units amb algun enemic.
# Tomme vaudoise

El tomme vaudoise és un formatge petit de pasta tova, elàstica i de maduració ràpida, el qual es fa amb llet pasteuritzada o sense pasteuritzar en petites formatgeries al nord del llac Léman.

## Història

La seua elaboració va començar al segle xvii pels grangers de la serralada del Jura a la Suïssa Romanda (sobretot, a la vall de Joux) a partir dels excedents de llet i sempre per al consum familiar. Avui dia, i a causa de la seua creixent reputació, és produït principalment a l'entorn del llac Léman al cantó de Ginebra.

## Característiques

És ric en matèries greixoses de color groc i cobert per una lleugera escorça de color blanc produïda per un fong, la qual es va omplint d'estries vermelles segons el formatge va madurant. El seu sabor és suau i amb un lleuger regust a espècies. De vegades, és assaonat amb comí.

## Degustació

Es pot menjar acompanyat d'una fina llesca de pa, rostit al forn per ambdós costats durant uns minuts o fregit amb pa ratllat després d'haver estat marinat en llet. Combina bé amb un vi blanc afruitat, sobretot de la varietat Riesling.

## Observacions

Per desenvolupar tot el seu potencial, ha d'ésser consumit en un termini de tres setmanes després de la seua elaboració.

## Referències

* ↑ Saveurs du Monde (francès)
* 1 2 3 MundoQuesos (castellà)
* 1 2 3 Les Fromages de Suisse Arxivat 2009-02-01 a Wayback Machine. (francès)
* ↑ Artisanal Premium Cheese Arxivat 2011-11-26 a Wayback Machine. (anglès)

## Enllaços externs

* Switzerland Cheese Arxivat 2011-11-02 a Wayback Machine. (anglès)
* Préparation originale avec de la Tomme Vaudoise - YouTube (francès)
# Kameničany

Kameničany és un poble i municipi d'Eslovàquia que es troba a la regió de Trenčín.

## Història

La primera menció escrita de la vila es remunta al 1193.

## Referències

* ↑ «Trenčiansky kraj (Slovakia): Towns and Municipalities in Districts - Population Statistics, Charts and Map». [Consulta: 28 gener 2024].
* ↑ «História obce | Obec Kameničany». [Consulta: 28 gener 2024].
# Rodadits de bassa

El rodadits de bassa (Gomphus pulchellus) és una espècie d'odonat anisòpter de la família Gomphidae present a la península Ibèrica, incloent-hi Catalunya.

## Descripció

Aquest gòmfid esvelt de coloració negra i groga verdosa, mesura de 47 a 50 mm de llarg i, a diferència d'altres espècies de gòmfids, el seu l'abdomen no s'eixampla en forma de maça en els segments S8 i S9.
Vola des de mitjans de primavera fins a mitjans d'estiu. Fa la posta sobre la superfície de l'aigua. Les nimfes es desenvolupen en el fang del fons del llac o riu. Als 4 o 5 anys l'adult emergeix de la nimfa.

## Hàbitat

Aquesta libèl·lula està generalment present en aigües de poc corrent o estancades, com els rius de les terra baixa, els aiguamolls, els estanys recreatius o piscícoles, els canals i les aigües estancades.

## Distribució

Endèmica del sud-oest d'Europa (del sud d'Espanya al nord d'Alemanya), el Rodadits de bassa s'ha estès cap al nord i l'est des del Rhin fins a l'Elba aproximadament.
És una espècie present a Catalunya i a la península Ibèrica.

## Estatus

Està amenaçat per la contaminació de l'aigua, la neteja freqüent dels marges o l'abundància de peixos en la seva zona.

## Galeria

* Mascle
* Mascle
* Femella
* Aparellament

## Referències

* ↑ «Cercaterm | TERMCAT». [Consulta: 7 novembre 2021].
* 1 2 «Biodiversidad Virtual». [Consulta: 2 gener 2016].
* 1 2 «Oxygastra, grup d'estudi dels odonats de Catalunya». [Consulta: 2 gener 2016].

## Enllaços externs

* INPN: Gomphus pulchellus
# Forest River

Forest River és una població dels Estats Units a l'estat de Dakota del Nord. Segons el cens del 2000 tenia 154 habitants.

## Demografia

Segons el cens del 2000, Forest River tenia 154 habitants, 59 habitatges, i 42 famílies. La densitat de població era de 118,9 hab./km².
Dels 59 habitatges en un 32,2% hi vivien nens de menys de 18 anys, en un 54,2% hi vivien parelles casades, en un 11,9% dones solteres, i en un 28,8% no eren unitats familiars. En el 27,1% dels habitatges hi vivien persones soles el 8,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,61 i el nombre mitjà de persones que vivien en cada família era de 3,07.
Per edats la població es repartia de la següent manera: un 31,2% tenia menys de 18 anys, un 6,5% entre 18 i 24, un 24,7% entre 25 i 44, un 23,4% de 45 a 60 i un 14,3% 65 anys o més.
L'edat mediana era de 35 anys. Per cada 100 dones de 18 o més anys hi havia 100 homes.
La renda mediana per habitatge era de 31.250 $ i la renda mediana per família de 30.833 $. Els homes tenien una renda mediana de 33.125 $ mentre que les dones 21.250 $. La renda per capita de la població era de 14.698 $. Entorn del 4,8% de les famílies i el 9,7% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Forest River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Forest River». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 9 agost 2010].
# Bzovík

Bzovík és un poble i municipi d'Eslovàquia. Es troba a la regió de Banská Bystrica.

## Història

La primera menció escrita de la vila es remunta al 1135.
# Aimar de Borbó

Aimar de Borbó, o Aimard o Ademar, (c.894 - c.953) va ser senyor de Souvigny i l'avantpassat més remot conegut de la Casa de Borbó.
Aimar era veguer de Châtel-de-Neuvre (pagus Denobrensis) pel duc Guillem I d'Aquitània. És el primer ancestre històricament conegut de la Casa borbònica, citada el 913, quan el rei Carles el Simple li va concedir com a recompensa per la seva fidelitat diverses terres situades al Berry, Alvèrnia i al voltant d'Autun, a la vora de l'Alier.
Aimar estava al capdavant d'una vegueria important per la seva ubicació a les fronteres d'Alvèrnia i Berry. Aquesta vegueria es considera que contenia les terres situades entre Châtel-de-Neuvre, Marigny i Neuvy.
Va donar, al voltant de 915, "per temor a la Gehenna, pel bé de Déu i remei a la seva ànima" l'alou de Souvigny, amb l'església dedicada a Sant Pere, a l'abadia de Cluny fundada el 910. Amb aquesta donació, probablement un acte polític, donava la seva vila a l'abadia fundada pel seu suzerani.
Aimar es va casar amb una dona anomenada Ermengarda i tingué uns quatre fills:
* Aimó I de Borbó, primer senyor de Borbó
* Arquimbald
* Dagobert
* Emmó

## Bibliografia

* André Leguai, Histoire du Bourbonnais (« Que sais-je ? », n° 862), Paris, Presses universitaires de France, 1960.
* Anthony Stokvis, Manuel d'histoire, de généalogie et de chronologie de tous les États du globe, depuis les temps les plus reculés jusqu'à nos jours, préf. H. F. Wijnman, éditions Brill Leyde 1889, réédition 1966, Volum II, cp II

## Referències

* Aimar de Borbó a Foundation for Medieval Genealogy
# Smithtown (Nova York)

Smithtown és una concentració de població designada pel cens dels Estats Units a l'estat de Nova York. Segons el cens del 2000 tenia 26.901 habitants.

## Demografia

Segons el cens del 2000, Smithtown tenia 26.901 habitants, 8.815 habitatges, i 7.245 famílies. La densitat de població era de 875 habitants per km².
Dels 8.815 habitatges en un 38,3% hi vivien nens de menys de 18 anys, en un 72,2% hi vivien parelles casades, en un 0% dones solteres, i en un 17,8% no eren unitats familiars. En el 14,9% dels habitatges hi vivien persones soles el 7,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,96 i el nombre mitjà de persones que vivien en cada família era de 3,29.
Per edats la població es repartia de la següent manera: un 26,1% tenia menys de 18 anys, un 5% entre 18 i 24, un 30,1% entre 25 i 44, un 24,3% de 45 a 60 i un 14,6% 65 anys o més.
L'edat mediana era de 39 anys. Per cada 100 dones de 18 o més anys hi havia 90,2 homes.
La renda mediana per habitatge era de 81.272 $ i la renda mediana per família de 88.235 $. Els homes tenien una renda mediana de 62.802 $ mentre que les dones 38.315 $. La renda per capita de la població era de 31.521 $. Entorn del 2% de les famílies i el 3,1% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Smithtown». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Smithtown». American Fact Finder. Oficina del Cens dels Estats Units, 12-01-2010.
# Teatro Palacio Valdés

El Teatro Palacio Valdés és un teatre situat en el carrer d'Armando Palacio Valdés, número 3, d'Avilés, (Astúries), obra de l'arquitecte Manuel del Busto (1874-1948). El teatre té forma de ferradura. Fou col·locada la primera pedra el 5 d'agost de 1900 però no es va inaugurar fins al 1920. El teatre, dedicat al novel·lista asturià Armando Palacio Valdés, ha ofert teatre i cinema fins al 1972. Va romandre 20 anys tancat fins que va passar a ser de titularitat municipal. El 1992 va ser reinaugurat.

## Enllaços externs

* Informació històrica sobre el teatre Arxivat 2009-07-14 a Wayback Machine.
* Página oficial
* Teatro Palacio Valdés en YouTube
* La Red Española de Teatros, Auditorios, Circuitos y Festivales de Titularidad Pública
# Tommaso Redi

Tommaso Redi (Siena, segona meitat del segle xvii i mort vers el 1735) fou un compositor italià.
Per espai de més de quaranta anys fou mestre de la Cappella Lauretano de Loreto, i és conegut principalment per la polèmica amb un dels personatges més respectats en cercles musicals del segle xviii, el padre Giovanni Battista Martini. Va mantenir una àmplia correspondència amb músics contemporanis en una àmplia gamma de temes musicals. Alguna d'aquesta correspondència era de caràcter polèmic, com en el cas d'una sèrie de cartes relatives a la seva solució d'un cànon del compositor del segle xvi, Giovanni Animuccia, aquesta controvèrsia va ser iniciada per Tommaso Redi. En una carta del 7 d'octubre de 1732 dirigida a Giacinto Roffi, organista de l'església de San Giacomo de Bolonya, Redi va suggerir una solució alternativa al cànon Animuccia que la que va trobar Martini el 29 de setembre de 1732. Les dues solucions van ser considerades per diversos músics arreu d'Italia abans que Martini va escriure una llarga defensa acadèmica de la seva solució, que va tancar la qüestió.
Deixà un bon nombre de composicions religioses, totes manuscrites, i, segons Fétis, sabia emprar molt bé les veus en l'estil fugat.

## Referències

* ↑ Enciclopedia universal ilustrada Europeo-Americana (en castellà). vol. 49. facsímil de l'edició Madrid 1908-1923. Madrid: Espasa-Calpe, 1974-1979, p. 1425. ISBN 84-239-4500-6.
* 1 2 Collins, Denis «The Martini-Redi Polemic on the Solution of a Canon by Giovanni Animuccia». Indiana Theory Review, 16, 1995, pàg. 61–81. ISSN: 0271-8022.

## Enllaços externs

* Treballs per o sobre Tommaso Redi en biblioteques (catàleg WorldCat) (anglès)
# Kenny Tete

Kenny Tete (Amsterdam, el 9 d'octubre de 1995) és un futbolista professional neerlandès que juga com a lateral dret per l'Olympique de Lió a la lliga francesa, i per la Selecció de futbol dels Països Baixos.

## Referències

* ↑ «Kenny Tete profile». Soccerway.com, 05-08-2013 [Consulta: 20 agost 2013].
# Rodal

El rodal o sotagot és un estri que es col·loca sota els gots i altres objectes similars perquè no es mullin o embrutin les estovalles, la taula o el taulell. La majoria de rodals són rodons o quadrangulars. Es poden dividir en dues tipologies diferents. La primera comprèn els rodals d'un sol ús, fets de cartró o paper, i en menor proporció, de plàstic. La segona categoria comprèn els rodals reutilitzables, que estan fets de materials més resistents com certs tipus de plàstic, suro, metalls o fibres vegetals.
L'ús d'una o altra categoria és variable segons l'establiment o situació en què es faci servir; el criteri principal és la formalitat o informalitat del cas. També la formalitat de la situació fa variar el moment de col·locació del rodal. Si bé en un bar el rodal es col·loca en el mateix moment de servir la beguda, en els restaurants de categoria el rodal es troba present a taula des de l'inici de l'àpat i passa a formar part de la vaixella.
Els rodals poden estar decorats amb una marca, en general de beguda o d'establiment. En marxandatge s'usen per a promocionar un establiment, una cadena franquiciada, un esdeveniment, etc.
Els rodals estampats són objecte de col·leccionisme, i n'existeixen associacions en nombrosos països del món. Per exemple, la Societat Britànica de Col·leccionistes de Rodals va ser fundada el 1960, i organitza trobades periòdiques entre els socis, generalment a pubs, per a intercanviar rodals.

## Referències

* ↑ «rodal». Diccionari de la llengua catalana de l'IEC. Institut d'Estudis Catalans.
* ↑ http://www.termcat.cat/es/Diccionaris_En_Linia/129/Fitxes/català/R/50/ TERMCAT
* ↑ Col·loquialment s'usen molt formes com posagots o, fins i tot, posavasos, que són calcs irreflexius de l'espanyol posavasos. En català, però, posar no té el matís de 'col·locar reposant sobre una superfície' que cobreix el posar espanyol; el formant posa- no és gens productiu en català, i només s'activa ací per calc interlingüístic; i el plural s'hi usa impròpiament (cf., per ex., sotagot, gratacel, multibutxaca). Les formes genuïnes, en canvi, parteixen, bé de la forma de roda que tenen bàsicament aquests objectes (d'on rodal), bé del fet que llur funció és col·locar-se sota el got (sotagot). L'IEC considera normatiu rodal i admet sotagot, mots que, a diferència de posagots i similars, són genuïns i ben formats. L'AVL ha optat pel calc posagots. Vegeu: Fitxes: posagots
* ↑ Societat Britànica de Col·leccionistes de rodals.

## Enllaços externs

* Col·leccionisme de rodals
* Lloc web informatiu sobre col·leccionisme de rodals
* Col·leccionisme de rodals a tot el món
Viccionari
# Francisca Lladó Pol

Francisca Lladó Pol (Buenos Aires, 8 d'abril de 1960) és una historiadora de l'art i política balear, diputada al Parlament de les Illes Balears en la VII legislatura.
Doctora en Història de l'Art, és professora titular d'art del segle XX de la Universitat de les Illes Balears. El seu camp d'investigació gira al voltant del còmic i de l'aportació argentina a la cultura de Mallorca. Vinculada políticament al PSIB-PSOE, va substituir Jaume Carbonero, qui havia estat elegit diputat a les eleccions al Parlament de les Illes Balears de 2007. Tanmateix, el 2008 renuncià a l'escó. El març de 2015 fou nomenada acadèmica de l'Acadèmia de Belles Arts de Sant Sebastià.

## Obra

* Trenta anys de còmic a Mallorca (1975-2005) (Palma, 2009)
* El còmic a Mallorca durant els anys vuitanta. Un mitjà de renovació cultural (Freiburg, 2012).
* El viaje como generador del gusto. La respuesta de Norah Borges a la experiencia del viaje a Mallorca (Zaragoza, 2012)
* Artistas argentinos en Mallorca y la divergencia de la crítica en España y Argentina (Madrid, 2013)
* Mecenazgo argentino en Mallorca: Adán Dihel, Carlos Tornquist y el Hotel Formentor (Buenos Aires, 2013)

## Referències

* ↑ Currículum al web de l'UIB
* ↑ Diputats balears de la VII legislatura
* ↑ Francisca Lladó Pol se incorpora a la Reial Acadèmia de Belles Arts de Sant Sebastià, Última Hora, 4 de març de 2015

## Enllaços externs

* «Obra de Francisca Lladó Pol» a Dialnet.
# Bàbinka

Bàbinka (en rus: Бабинка) és un poble (un possiólok) de l'óblast de Vorónej, a Rússia, segons el cens del 2010 tenia 18 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Alburnoides prespensis

Alburnoides prespensis és una espècie de peix cipriniforme de la família dels ciprínids.

## Bibliografia

* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Karaman, S. 1924. Pisces Macedoniae. Pisces Macedoniae: 1-90.
* McAllister, D.E., 1990. A working list of fishes of the world. Copies available from D.E. McAllister, Canadian Museum of Nature, P.O. Box 3443, Ottawa, Ontario K1P 6P4, Canadà. 2661 p. plus 1270 p. Index
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Sorbollano

Sorbollano (en cors Surbuddà) és un municipi francès, situat a la regió de Còrsega, al departament de Còrsega del Sud. L'any 1999 tenia 69 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 113 | 114 | 110 | 63 | 73 | 69 |

## Administració

Llista d'alcaldes :
| Període | Identitat | Partit | Qualitat |
| 2001 | Dolis Quilicchini | | |
# Trasea

Trasea és el nom dels següents personatges:
* Publi Trasea Pet, senador romà
* Luci Valeri Messal·la Trasea Prisc, cònsol el 196.